Fanis Ineglis 2015-04-30
Fanis Ineglis · 30/04/2015
Η τεχνολογία και πιο συγκεκριμένα οι κοινωνικές πλατφόρμες δικτύωσης, παίζουν πολύ σημαντικό ρόλο στην ανάπτυξη μιας εταιρείας και στην επικοινωνία της επιχείρησης με τους πελάτες της.
Γι’ αυτό και θα πρέπει να έχεις μια αποτελεσματική στρατηγική για το ψηφιακό μάρκετινγκ, για να μπορείς να προσελκύεις και να κρατάς επαφή με τους πελάτες σου, με απώτερο σκοπό την πώληση και την αύξηση των κερδών σου.
Tips για να δημιουργήσεις μια καλύτερη στρατηγική για το Digital Marketing
Εστίασε πρώτα στα κινητά τηλέφωνα
Πολλοί επιχειρηματίες στις μέρες μας εξακολουθούν να εστιάζουν στη δημιουργία ισχυρών ιστοσελίδων, χωρίς να δίνουν βάση στην χρήση τους μέσω κινητών τηλεφώνων.
Οι περισσότεροι όμως πλέον, ειδικά τώρα που τα κινητά έχουν εκσυγχρονιστεί τόσο, τα χρησιμοποιούν για την πλοήγηση τους στο διαδίκτυο και ίσως με μεγαλύτερη συχνότητα από αυτή των υπολογιστών.
Οπότε αν δεν έχεις φροντίσει το περιβάλλον να είναι φιλικό για τους χρήστες των κινητών, θα χάσεις πολλούς πελάτες προτού καλά καλά το καταλάβεις.
Αρκεί και μόνο να σκεφτούμε ότι η Google με βάση τον τελευταίο αλγόριθμο αναζήτησης που έβγαλε τον Απρίλιο, κατατάσσει τις ιστοσελίδες που είναι φιλικές προς τους χρήστες των κινητών, πιο ψηλά από οποιεσδήποτε άλλες.
Αν θέλεις λοιπόν να διατηρήσεις τους πελάτες σου, θα πρέπει να βεβαιωθείς ότι το περιεχόμενο που τους αποστέλλεις είναι σύντομο, περιεκτικό και ενδιαφέρον. Ακόμη καλύτερα θα μπορούσες να παρακολουθήσεις το ποια είναι τα ενδιαφέροντα τους και για ποια πράγματα συζητούν, ώστε να ξέρεις τι να στείλεις.
Το Twitter, το Facebook, αλλά και το Google+ είναι οι καλύτεροι τρόποι για να βρίσκεσαι κοντά στους πελάτες σου και να τους ενημερώνεις για κάθε τι νέο, που αφορά την επιχείρηση σου.
Βελτίωσε την ιστοσελίδα σου
Επιπλέον η διαδραστικότητα με τον χρήστη είναι εξίσου σημαντική. Οπότε βρες έναν καλό web developer και μην λυπηθείς τα χρήματα, μιας και σίγουρα αυτή η κίνηση θα σου αποφέρει πολλά περισσότερα.